- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Restricţii de circulaţie duminică, în Bucureşti, pentru "Legal Half-Marathon 2024 - Ediţia a 4-a". Ce zone trebuie ocolite
Organizatorii au anunţat restricţionarea traficului rutier pe perioada derulării celei de-a 4-a ediţii a Legal Half-Marathon.
Restricţii de circulaţie duminică, în Bucureşti, pentru "Legal Half-Marathon 2024 - Ediţia a 4-a". Ce zone trebuie ocolite
În Bucureşti va avea loc în Bucureşti evenimentul sportiv "Legal Half-Marathon 2024 - Ediţia a 4-a". Manifestarea sportivă a fost aprobată în Comisia privind organizarea şi desfăşurarea adunărilor publice din cadrul Primăriei Municipiului Bucureşti şi deţine avizul Brigăzii Rutiere.
Legal Half-Marathon este prima şi singura competiţie de alergare din România dedicată profesiilor juridice (avocaţi, magistraţi - judecători şi procurori, notari, executori judecătoreşti, jurişti) şi publicului larg.
Legal Half-Marathon este un eveniment caritabil susţinut în calitate de ambasadori de marii campioni olimpici Elisabeta Lipă şi Marius Urzică, de campionul naţional şi balcanic la maraton, respectiv semi-maraton Alexandru Corneschi şi de jurnalistul Liviu Mihaiu. Fondurile strânse vor fi direcţionate către 9 asociaţii de caritate.
Pe 24 martie vor avea loc atât cursele competitive, cât şi cele necompetitive, pe un traseul certificat AIMS/World Athletics cu startul la Tribunalul Bucureşti.
Pentru buna desfăşurare a evenimentului se vor institui restricţii de circulaţie după cum urmează:
- în intervalul orar 07.00-13.45: Bd. Unirii (Tribunalul Bucureşti) – Piaţa Unirii – întoarcere 180 de grade fără afectarea traficului în intersecţie – Bd. Unirii – Biblioteca Naţională – Bd. Mircea Vodă – întoarcere Pasaj Mărăşeşti – Bd. Unirii – Piaţa Alba Iulia - Bd. Decebal – Str. Delea Nouă – întoarcere pe Bd. Decebal fără afectarea intersecţiei – Bd. Unirii – Tribunalul Bucureşti.
Restricţiile de trafic se vor aplica/ridica progresiv, pe măsura desfăşurării activităţilor atât pe traseul menţionat mai sus, cât şi pe arterele care acced în acesta.
Având în vedere aceste măsuri, sub coordonarea agenţilor de poliţie de la Brigada Rutieră, STB SA va modifica circulaţia autobuzelor de pe liniile 104, 116, 117, 123, 133, 312, 313 şi 323, în intervalul orar menţionat, astfel:
Linia 104 va funcţiona pe traseul de bază între terminalul "Cora Pantelimon" şi intersecţia Bd. Decebal/Str. Dristorului, apoi pe un traseu modificat pe ambele sensuri, pe Str. Dristorului, Şos. Mihai Bravu, Calea Dudeşti, Bd. Octavian Goga, Pasajul Mărăşeşti, Bd. Mărăşeşti, Bd. Dimitrie Cantemir, Piaţa Unirii, după care va urma traseul actual.
Linia 116 va funcţiona pe traseul de bază între terminalul "CFR Progresul" şi intersecţia Bd. Dimitrie Cantemir/Bd. Unirii, apoi pe un traseu modificat, pe Bd. I.C. Brătianu, Bd. Corneliu Coposu, Str. Sf. Vineri, Bd. Mircea Vodă, Bd. Corneliu Coposu, pȃnă la staţia "Piaţa Sfânta Vineri". Circulaţia autobuzelor liniei 116 nu va fi modificată pe sensul opus.
Linia 117 va funcţiona între terminalul "Cartier Confort Urban" şi Piaţa Unirii, apoi pe un traseu modificat pe Bd. I.C. Brătianu, Bd. Corneliu Coposu, Str. Sf. Vineri, Bd. Mircea Vodă, Bd. Corneliu Coposu, pȃnă la staţia "Piaţa Sfânta Vineri". Circulaţia autobuzelor liniei 117 nu va fi modificată pe sensul opus.
Linia 123 va funcţiona pe traseul de bază între terminalul "C.E.T. Sud Vitan" şi intersecţia Calea Vitan/Bd. Octavian Goga, apoi pe un traseu modificat ȋn ambele sensuri pe Bd. Octavian Goga, prin Pasajul Mărăşeşti, Bd. Mărăşeşti, Bd. Dimitrie Cantemir, Piaţa Unirii, după care va urma traseul actual.
Linia 133 va funcţiona pe traseul de bază între terminalul "Gara Basarab" şi intersecţia Str. Traian/Calea Călăraşi, apoi pe un traseu modificat în ambele sensuri pe Calea Călăraşi, Str. Delea Nouă, Str. Dristorului, Şos. Mihai Bravu, Calea Dudeşti, Bd. Octavian Goga, Str. Nerva Traian, după care va urma traseul actual.
Linia 312 va funcţiona pe traseul de bază între terminalul "Platforma Comercială Arcade Berceni" şi intersecţia Splaiul Unirii/Bd. Mărăşeşti, apoi pe pe Bd. I.C. Brătianu, Str. Halelor, Piaţa Unirii, cu întoarcere pe Splaiul Unirii, după care va urma traseul actual. Circulaţia autobuzelor liniei 312 nu va fi modificată pe sensul opus.
Linia 313 va funcţiona pe traseul de bază între terminalul "Piaţa de Gros" şi intersecţia Bd. Dimitrie Cantemir/Bd. Unirii, apoi pe pe Bd. I.C. Brătianu, Bd. Corneliu Coposu, Str. Sf. Vineri, Bd. Mircea Vodă, Bd. Corneliu Coposu, pȃnă la staţia "Piaţa Sfânta Vineri". Circulaţia autobuzelor liniei 313 nu va fi modificată pe sensul opus.
Linia 323 va funcţiona pe traseul de bază între terminalul "Zeţarilor" şi intersecţia Bd. Mircea Vodă/Bd. Mărăşeşti, apoi pe Bd. Mărăşeşti, Bd. Dimitrie Cantemir, Str. Halelor, Piaţa Unirii, cu întoarcere pe Bd. Dimitrie Cantemir, Bd. Mărăşeşti, Bd. Mircea Vodă, după care va urma traseul actual.
Organizatorii recomandă conducătorilor de autovehicule să folosească autovehiculele personale cât mai puţin pentru a evita blocajele de trafic şi să opteze pentru mijloacele de transport în comun, în special pentru metrou, să evite deplasarea în zona de desfăşurare a evenimentului şi să respecte semnalele poliţiştilor rutieri aflaţi în trafic pentru devierea şi fluidizarea acestuia, să îşi păstreze calmul şi să nu claxoneze abuziv în cazul în care se află în zone aglomerate.
Mai multe informaţii despre eveniment găsiţi pe site-ul oficial: https://legalrun.ro/.
Urmărește Mediafax pe Instagram ca să vezi imagini spectaculoase și povești din toată lumea!
CANCAN.RO
GANDUL.RO